Ceyla Seyidova

Seyidova Ceyla Uran qızı 20 avqust 1995, Bakı) — skripkaçı. Azərbaycan Respublikasının əməkdar artisti (2020). Çaykovski adına Moskva Dövlət Konservatoriyasının məzunu..

 Bioqrafiya 

Ceyla musiqiçi ailəsində anadan olub: atası Uran Seyidov Azərbaycanın xalq artisti, Dövlət Kamera Orkestrinin konsertmeysteridir. Anası Azərbaycanın əməkdar artisti, professor Samirə Aşumovadır. Qardaşı Anar Seyidov prezident təqaüdçüsüdür, Moskva Çaykovski Konservatoriyasının məzunudur. Müəllimi Fatimə İdiatullina olmuşdur.

Həmçinin, Cayla Seyidova Eduard Davidoviç Qraçın ilk azərbaycanlı tələbəsi olub.[mənbə?]

Ceyla 6 yaşından musiqi ilə məşğul olur, xaricə qastrol səfərlərində olur, ABŞ-da Azərbaycan Günləri, Almaniya, Fransa, İtaliya, İsveç, İsveçrə, Belçikada keçirilən Azərbaycan Mədəniyyəti Günləri və s. kimi mühüm mədəni tədbirlərdə iştirak edir. 2004-cü ildə Kövkəb Səfərəliyevaya həsr olunmuş gənc ifaçıların 1-ci festivalının qalibi olub.

2017-ci ildə Çaykovski adına Moskva Dövlət Konservatoriyasını fərqlənmə diplomu ilə bitirib.

2016-cı ildən Dövlət Akademik Azərbaycan Filarmoniyasında “Dövlət kvartetində ilk skripka” vəzifəsində çalışır.

 Mükafatları 

2003-cü ildə "İstedadlar" Sertifikatı ilə təltif olunub.

2004-cü ildə Kövkəb Səfərəliyevaya həsr edilmiş Gənc İfaçıların I Festivalının qalibi olub.

2005-ci ilin iyununda Tbilisi şəhərində keçirilən "Uşaqların Beynəlxalq Müdafiəsi Gününə" həsr olunmuş Beynəlxalq Festivalın

İtaliyanın Fasano şəhərində keçirilən I Beynəlxalq musiqi müsabiqəsində birinci yerə layiq görülüb.

Spivakov adına VII Beynəlxalq Musiqi Festivalının laureatı adına layiq görülüb.

Belçikanın Fasano şəhərində keçirilən "Bravo" IV Beynəlxalq musiqi müsabiqəsində və Ukraynanın Lvov şəhərində keçirilən Yuri Başmet adına IV Beynəlxalq musiqi festivalında birinci yerə layiq görülüb.https://archive.zerkalo.az/2011-08-20/culture ?
fbclid=IwAR3c7596qxFQXFvkNDj4o2tes0UTCGgSenCPx5Q3MQsvyDrU3QnaFInsmtg&fs=e&s=cl

2007-ci ildə Azərbaycan Respublikası Prezidentinin xüsusi aylıq təqaüdünə layiq görülüb və adı Azərbaycanın gənc istedadlarının "Qızıl kitabına" yazılıb. Bir sıra xarici ölkələrdə təşkil olunan dövlət əhəmiyyətli  konsert proqramlarında solist və konsertmeyster kimi çıxış edib.

Gənclər və İdman Nazirliyi tərəfindən 2013-cü ildəki nailiyyətlərinə görə xüsusi mükafata layiq görülüb.

2012 və 2017-ci illərdə Türksoy Türk Kültürü teşkilatı tərəfindən "Teşekkür Belgesi" ilə təltif olunub.

2013-cü ildə Azərbaycan Respublikasının Gənclər və İdman Nazirliyi tərəfindən uğurlu fəaliyyətinə görə 2 fevral Azərbaycan Gəncləri Günü münasibətilə təltif olunub.

2014-cü ildə Azərbaycan Təhsil İşçiləri Azad Həmkarlar İttifaqı Respublika Komitəsi tərəfindən Fəxri Fərmanla təltif olunub.

Beyxalxalq səviyyədə əldə etdiyi uğurlara görə 2020-ci ilin noyabr ayında azad olunmuş Fizuli şəhərinin mədəniyyət mərkəzinin qarşısında konsertdə çıxış etmişdir.

2014-cü ilin iyul ayında Yunanıstanın Rodos şəhərində VII Beynəlxalq Musiqi müsabiqəsində birinci yerə layiq görülüb.

2015-ci ildə Yunanıstanın Afina şəhərində Beynəlxalq Musiqi müsabiqəsində 1ci yerə layiq görülüb.

Rostropoviç və Yuri Başmet adına beynəlxalq festivallarının laureatıdır.

2016-cı il tarixlərində Moskva şəhərində keçirilən Sergey Prokofyev adına 2-ci Beynəlxalq Müsabiqənin Qran-Pri mükafatçısı olub.

2016-ci ildə və 6 may 2023-cü ildə Prezident Mükafatına layiq görülmüşdür.

2017-ci ildə Çaykovski adına Moskva Dövlət Konservatoriyasının məzunu  "Belbrand Awards" Beynəlxalq Musiqi mükafatına layiq görülmüşdür.

2017-ci ildən başlayaraq Müslüm Maqomayev adına Azərbaycan Dövlət Akademik Filarmoniyasında, Dövlət Simli Kvartetinin 1-ci skripkaçısı vəzifəsində çalışır.

2018-ci il tarixində Türksoyun Gənclər Kamera Orkestrinin Balkan yarımadası ölkələrinə qastrolunda iştirak etmişdir.

15 sentyabr 2018-ci il tarixində Türkiyənin Ankara şəhərində Xalq artisti, dirijor Yalçın Adıgözəlovun rəhbərliyi ilə Türkiyənin Prezident Simfonik Orkestrinin iştirakı ilə Azərbaycan Xalq Cümhuriyyətinin 100 illiyi və Bakının bolşevik-daşnak işğalından azad edilməsinin 100 illiyinə həsr olunmuş konsertdə çıxış etmişdir.

21 oktyabr 2018-ci il tarixində Moskva şəhərinin “Tsaritsıno” muzey-qoruq kompleksində Azərbaycana həsr olunmuş “İncəsənətdən diplomatiyaya” başlıqlı tədbirdə çıxış etmişdir. 

2018-ci il dekabrın 18-də Heydər Əliyev Fondunun və Xarici Ölkələrlə Dostluq üzrə Çin Xalq Assosiasiyasının təşkilatçılığı, Azərbaycanın bu ölkədəki səfirliyinin dəstəyi ilə Pekində Azərbaycan-Çin dostluq konsertində çıxış etmişdir.

2019-cu ildə İlham Əliyev və birinci xanım Mehriban Əliyevaın bir qrup mədəniyyət və incəsənət xadimləri ilə görüşündə iştirak etmişdir.

2019-cu il 28 may tarixində Tbilisi şəhərində kecirilən Azərbaycan Respublikasının 100 illiyinə həsr olunmuş konsertə çıxış edib.

2019-cu ildə Şəki “İpək Yolu” X Beynəlxalq Musiqi Festivalının qalibidir, həmçinin Qəbələ Beynəlxalq Musiqi Festivalının iştirakçısı olmuşdur.

Moskva VDNX-də Azərbaycan pavilyonu açılişinda konsertə iştirak etmişdir.

2019-cu ildə Azərbaycan Həmkarlar ittifaqları konfedrasiyasından Fəxri Diplomla, təhsili və ictimai fəaliyyətdə xüsusi nailiyyətlərinə görə İlin Pəşəkar Gənci fəxri adı ilə təltif edilmişdir

2021-ci ilin may ayında Şuşa şəhərində keçirilən xarı bülbül festivalında iştirak edib. 

2021-ci il oktyabr ayında Respublikanın Əməkdar Artisti adına layiq gorülüb.

 İstinadlar 
Kateqoriya:Azərbaycan Respublikasının əməkdar artistləri
Kateqoriya:Azərbaycan klassik skripkaçıları
Kateqoriya:Azərbaycan musiqiçiləri
Kateqoriya:1995-ci ildə doğulanlar
Kateqoriya:Bakıda doğulanlar